EL
C 24/8
Επίσημη Εφημερίδα της Ευρωπαϊκής Ένωσης
23.1.2023
2) Το Ευρωπαϊκό Κοινοβούλιο φέρει, πέραν των δικαστικών εξόδων του, τα δικαστικά έξοδα στα οποία υποβλήθηκε το Συμβούλιο της Ευρωπαϊκής Ένωσης.
3) Η Ευρωπαϊκή Επιτροπή φέρει τα δικαστικά έξοδά της.
(1)
ΕΕ C 217 της 7.6.2021.
Απόφαση του Δικαστηρίου (πέμπτο τμήμα) της 24ης Νοεμβρίου 2022 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — IG κατά Varhoven administrativen sad (Υπόθεση C-289/21) (1) (Προδικαστική παραπομπή – Άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης – Αποτελεσματική δικαστική προστασία – Εθνικός δικονομικός κανόνας ο οποίος προβλέπει ότι προσφυγή που ασκήθηκε προς αμφισβήτηση της συμβατότητας εθνικής διατάξεως προς το δίκαιο της Ένωσης καθίσταται άνευ αντικειμένου εάν η διάταξη καταργηθεί εν εκκρεμοδικία) (2023/C 24/10) Γλώσσα διαδικασίας: η βουλγαρική Αιτούν δικαστήριο Administrativen sad Sofia-grad Διάδικοι στην υπόθεση της κύριας δίκης IG κατά Varhoven administrativen sad Διατακτικό Η αρχή της αποτελεσματικότητας, όπως κατοχυρώνεται στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, έχει την έννοια ότι αντιτίθεται σε δικονομικό κανόνα κράτους μέλους δυνάμει του οποίου, όταν διάταξη του εσωτερικού δικαίου προσβληθείσα με προσφυγή ακυρώσεως ως αντίθετη προς το δίκαιο της Ένωσης καταργείται και παύει, ως εκ τούτου, να παράγει τα αποτελέσματά της για το μέλλον, η διαφορά θεωρείται ότι έχει καταστεί άνευ αντικειμένου, με αποτέλεσμα να παρέλκει η έκδοση αποφάσεως, χωρίς προηγουμένως οι διάδικοι να έχουν τη δυνατότητα να προβάλουν το ενδεχόμενο συμφέρον τους να συνεχισθεί η δίκη και χωρίς να ληφθεί υπόψη ένα τέτοιο συμφέρον.
(1)
ΕΕ C 289 της 19.7.2021.
Απόφαση του Δικαστηρίου (τρίτο τμήμα) της 24ης Νοεμβρίου 2022 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία κινηθείσα από τον Α (Υπόθεση C-296/21) (1) [Προδικαστική παραπομπή – Έλεγχος της απόκτησης και της κατοχής πυροβόλων όπλων – Οδηγία 91/477/ΕΟΚ – Παράρτημα I, μέρος III – Πρότυπα και τεχνικές απενεργοποίησης – Εκτελεστικός κανονισμός (ΕΕ) 2015/2403 – Επαλήθευση και πιστοποίηση της απενεργοποίησης πυροβόλων όπλων – Άρθρο 3 – Οντότητα επαλήθευσης αναγνωρισμένη από εθνική αρχή – Χορήγηση πιστοποιητικού απενεργοποίησης – Οντότητα που δεν περιλαμβάνεται στον κατάλογο που δημοσιεύει η Ευρωπαϊκή Επιτροπή – Μεταφορά απενεργοποιημένων πυροβόλων όπλων εντός της Ευρωπαϊκής Ένωσης – Άρθρο 7 – Αμοιβαία αναγνώριση] (2023/C 24/11) Γλώσσα διαδικασίας: η φινλανδική Αιτούν δικαστήριο Korkein hallinto-oikeus